Objavljeni transkripti telefonskih poziva žrtava terorističkog napada na WTC (29/8/03) - 2003-08-29
Obitelji žrtava imaju kontradiktorne osjećaje u vezi ovog poteza – neke mu se protive, dok druge smatraju da se na taj način dodatno ra
Lučke vlasti u New York Cityju i New Jerseyu – na čijem se zemljištu nalazio Svjetski trgovinski centar – objavile su oko dvije tisuće stranica na kojima su transkribirani telefonski pozivi i komunikacija putem radio-veze od strane ljudi koji su bili u neboderima blizancima u vrijeme terorističkog napada od 11. rujna 2001. godine. Ovi dokumenti, po prvi put, konkretno ukazuju kroz kakve su emocionalne krize prolazili ljudi koji su se zatekli u Svjetskom trgovinskom centru, neposredno pred njegovo rušenje. Pogotovo je upečatljivo opraštanje žrtava s članovima obitelji, koje su iz ruševina nazivale žrtve. Dokumentirana je i komunikacija vatrogasaca i policajaca koji nastoje što brže evakuirati što više ljudi. Odluku o objavljivanju ovih transkripata donio je jedan sud u New Jerseyu, nakon parnice koju je poveo dnevnik – s ciljem da se prijepisi stave na uvid javnosti. Obitelji žrtava imaju kontradiktorne osjećaje u vezi ovog poteza – neke mu se protive, dok druge smatraju da se na taj način dodatno rasvjetljavaju događaji od 11. rujna 2001. ****** U Njemačkoj se nastavlja suđenje jednom marokanskom državljanu koji je optužen za suučesništvo u planiranje terorističkog napada na Sjedinjene Države u rujnu 2001. godine. Jedna je svjedokinja jučer izjavila da je čula jednog od otmičara američkih aviona, kada je u Hamburgu, 1999. godine, najavio terorističke napade u Sjedinjenim Državama. Optuženi Abdelghani Mzoudi poznavao je teroriste, a tužitelji tvrde da je i pripadao ćeliji al-Qaide koja im je pružala logističku podršku za njihovog boravka u Njemačkoj.